97/137/EY: Komission päätös, tehty 3 päivänä helmikuuta 1997, yksityiskohtaista tutkimusta varten annettujen asiakirjojen täydellisyyden periaatteellisesta hyväksymisestä prosulfuronin ja cyclanilidin mahdolliseksi sisällyttämiseksi kasvinsuojeluaineiden markkinoille saattamisesta annetun neuvoston direktiivin 91/414/ETY liitteeseen I (ETA:n kannalta merkityksellinen teksti)



Virallinen lehti nro L 052 , 22/02/1997 s. 0020 - 0021



KOMISSION PÄÄTÖS, tehty 3 päivänä helmikuuta 1997, yksityiskohtaista tutkimusta varten annettujen asiakirjojen täydellisyyden periaatteellisesta hyväksymisestä prosulfuronin ja cyclanilidin mahdolliseksi sisällyttämiseksi kasvinsuojeluaineiden markkinoille saattamisesta annetun neuvoston direktiivin 91/414/ETY liitteeseen I (ETA:n kannalta merkityksellinen teksti) (97/137/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1), sellaisena kuin se on viimeksi muutettuna komission direktiivillä 96/68/EY (2), ja erityisesti sen 6 artiklan 3 kohdan, sekä katsoo, että direktiivissä 91/414/ETY säädetään yhteisössä sallittujen, kasvinsuojeluaineisiin sisällytettävien tehoaineiden luettelon kehityksestä, hakijat ovat toimittaneet kahta tehoainetta koskevat asiakirjat jäsenvaltioiden viranomaisille tehoaineiden sisällyttämiseksi mainitun direktiivin liitteeseen I, Ciba-Geigy Limited toimitti tehoaine prosulfuronia koskevat asiakirjat Ranskan viranomaisille 14 päivänä huhtikuuta 1995, Rhône-Poulenc Agrochimie toimitti tehoaine cyclanilidia koskevat asiakirjat Kreikan viranomaisille 27 päivänä maaliskuuta 1996, kyseiset viranomaiset ovat toimittaneet komissiolle tulokset asiakirjojen täydellisyyden ensimmäisestä tutkimuksesta ottaen huomioon liitteessä II, ja ainakin yhden kyseistä tehoainetta sisältävän kasvinsuojeluaineen osalta direktiivin liitteessä III määrätyt tietovaatimukset; tämän vuoksi hakijat toimittivat asiakirjat 6 artiklan 2 kohdan mukaisesti komissiolle ja muille jäsenvaltioille, cyclanilidia ja prosulfuronia koskevat asiakirjat välitettiin pysyvälle kasvinsuojelukomitealle `lainsäädäntö`-työryhmän 14 päivänä kesäkuuta 1996 pitämässä kokouksessa, direktiivin 6 artiklan 3 kohdassa vaaditaan, että asiakirja on vahvistettava yhteisön tasolla, jotta sitä voidaan pitää periaatteessa hyväksyttynä direktiivin liitteessä II, ja ainakin yhden kyseistä tehoainetta sisältävän kasvinsuojeluaineen osalta liitteessä III, määrättyjen tietovaatimusten mukaisesti, tällainen vahvistaminen on tarpeen, jotta voidaan jatkaa asiakirjan yksityiskohtaista tutkimista ja antaa jäsenvaltioille mahdollisuus myöntää tätä tehoainetta sisältävien kasvinsuojeluaineiden käyttämiseen tilapäisiä lupia mainitun direktiivin 8 artiklan 1 kohdan edellytyksiä ja erityisesti sitä edellytystä noudattaen, joka koskee tehoaineen ja kasvinsuojeluaineen yksityiskohtaisen tutkimuksen tekemistä ottaen huomioon direktiivin vaatimukset, tämä päätös ei vaikuta siihen, etteikö hakijalta voida pyytää lisätietoja, jos yksityiskohtaisissa tutkimuksissa ilmenee, että tällaisia tietoja tarvitaan päätöksentekoon, jäsenvaltioiden ja komission välillä on sovittu, että Ranska jatkaa prosulfuronia koskevien asiakirjojen yksityiskohtaista tutkimista ja Kreikka jatkaa cyclanilidia koskevien asiakirjojen yksityiskohtaista tutkimista, Ranska ja Kreikka antavat komissiolle mahdollisimman pian ja viimeistään yhden vuoden kuluessa kertomuksen tutkimuksen lopputuloksista siten, että mukana on suositus tehoaineiden sisällyttämisestä tai sisällyttämättä jättämisestä luetteloon ja kaikista siihen liittyvistä edellytyksistä; tämän kertomuksen saamisen jälkeen yksityiskohtaisia tutkimuksia jatketaan kaikkien jäsenvaltioiden asiantuntemuksella pysyvässä kasvinsuojelukomiteassa, ja tässä päätöksessä määrätyt toimenpiteet ovat pysyvän kasvinsuojelukomitean lausunnon mukaiset, ON TEHNYT TÄMÄN PÄÄTÖKSEN: 1 artikla Seuraavien asiakirjojen katsotaan periaatteessa täyttävän liitteessä II, ja kyseistä tehoainetta sisältävän kasvinsuojeluaineen osalta direktiivin liitteessä III, määrätyt tietovaatimukset: 1. Ciba-Geigy Limitedin komissiolle ja jäsenvaltioille toimittamien prosulfuron-nimisen tehoaineen sisällyttämiseksi direktiivin 91/414/ETY liitteeseen I tarvittavat asiakirjat, jotka jätettiin pysyvän kasvinsuojelukomitean käsiteltäviksi 14 päivänä kesäkuuta 1996. 2. Rhône-Poulenc Agrochminien komissiolle ja jäsenvaltioille toimittamien cyclanilidi-nimisen tehoaineen sisällyttämiseksi direktiivin 91/414/ETY liitteeseen I tarvittavat asiakirjat, jotka jätettiin pysyvän kasvinsuojelukomitean käsiteltäviksi 14 päivänä kesäkuuta 1996. 2 artikla Tämä päätös on osoitettu kaikille jäsenvaltioille. Tehty Brysselissä 3 päivänä helmikuuta 1997. Komission puolesta Franz FISCHLER Komission jäsen (1) EYVL N:o L 230, 19.8.1991, s. 1 (2) EYVL N:o L 277, 30.10.1996, s. 25